112. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 14565 της 23 Απρ./13 Μαΐου 1981 (ΦΕΚ Β΄ 276) Περί αντικαταστάσεως των παλαιού τύπου πινακίδων, των κυκλοφορούντων φορτηγών αυτοκινήτων, λεωφορείων και τρικύκλων φορτηγών οχημάτων, ιδιωτικής χρήσεως, δια πινακίδων νέου τύπου (πινακίδες με συνδυασμό γραμμάτων και αριθμών). Έχοντας υπόψη: 1.Το Ν.Δ. 14/1973. 2.Την ανάγκη εφοδιασμού, των κυκλοφορούντων δια παλαιού τύπου πινακίδων (της διενεργηθείσης τελευταίας γενικής απογραφής οχημάτων) αυτοκινήτων οχημάτων, δια νέου τύπου τοιούτων, αποφασίζουμε: Την, κατά το άρθρ. 1 παρ. 2 του Ν.Δ. 14/1973, αντικατάσταση των πινακίδων, που έχουν χορηγηθεί προ της 1.1.72, των κυκλοφορούντων ανά τη χώρα φορτηγών αυτοκινήτων, λεωφορείων και τριτρόχων φορτηγών οχημάτων, ιδιωτικής χρήσεως, δια πινακίδων νέου τύπου (πινακίδες με συνδυασμό γραμμάτων και αριθμών), άνευ εκδόσεως νέας αδείας κυκλοφορίας ή ανανεώσεως ταύτης ή απογραφής και ταξινομήσεως τούτων, κατά τα κατωτέρω οριζόμενα: 1.Η αντικατάσταση θα διενεργηθεί από τις νομαρχιακού επιπέδου περιφερειακές υπηρεσίες του Υπουργείου. Ορίζουμε ημερομηνία ενάρξεως αντικαταστάσεως των ανωτέρω πινακίδων αναγνωρίσεως δια νέων πινακίδων την 1ην Ιουν. 1981 και λήξεως την 31 Δεκ. 1981. 2.Προσκομιζόμενα δικαιολογητικά: Για την αντικατάσταση των ανωτέρω πινακίδων και την χορήγηση πινακίδων νέου τύπου, οι ενδιαφερόμενοι πρέπει να υποβάλλουν στην αρμόδια Υπηρεσία Συγκοινωνιών τα κατωτέρω δικαιολογητικά: α)Αίτηση (ειδικό μηχανογραφικό έντυπο χορηγούμενο και συμπληρούμενο με μέριμνα της Υπηρεσίας), προοριζομένη για την ενημέρωση της Μηχανογραφικής Υπηρεσίας. β)Την άδεια κυκλοφορίας και τις παλιές πινακίδες αναγνωρίσεως του οχήματος. γ)Διπλότυπο καταβολής τελών υπέρ του Δημόσιου, δραχ.250, για τη χορήγηση των νέων πινακίδων. 3.Διαδικασία διενέργειας της ανωτέρω αντικαταστάσεως των πινακίδων: α)Για την αντικατάσταση των εν λόγων πινακίδων συντάσσεται από την Υπηρεσία ένα ειδικό μηχανογραφικό δελτίο, χωρίς έκδοση νέας άδειας κυκλοφορίας του οχήματος. (Μετά τη σελ. 262,9626) Σελ. 262,9627 Τεύχος 757-Σελ.123 Κώδικας Οδικής Κυκλοφορίας 21.Ε.ι.112 Μετά τη συμπλήρωση του ειδικού μηχανογραφικού απογραφικού δελτίου, τίθεται επί της άδειας κυκλοφορίας η ακόλουθη ένδειξη με ειδική σφραγίδα: ΕΓΕΝΕΤΟ ΑΝΤΙΚΑΤΑΣΤΑΣΗ ΠΙΝΑΚΙΔΩΝ  ΑΝΑΓΝΩΡΙΣΕΩΣ ( αρθρ. 1 Ν.Δ. 14/1973) ΝΕΟΣ ΑΡΙΘΜΟΣ: ..............................................  ……………………………………………. 1981    (Υπογραφή-Σφραγίδα) Στη συνέχεια, η άδεια κυκλοφορίας επιστρέφεται στον ενδιαφερόμενο και χορηγούνται οι νέες πινακίδες αναγνωρίσεως του οχήματος. β)Σε περίπτωση διαπιστώσεως, κατά τη διαδικασία αντικαταστάσεως των πινακίδων, μεταβολής των εις την άδεια κυκλοφορίας αναγραφομένων στοιχείων του κατόχου ή του οχήματος, δεν θα πραγματοποιείται η αιτουμένη αντικατάσταση των πινακίδων, αλλά θα αφαιρείται η άδεια κυκλοφορίας και οι πινακίδες αναγνωρίσεως και θα ενεργούνται τα δέοντα για την έκδοση νέας άδειας κυκλοφορίας του οχήματος. 4.Ενημέρωση Υπηρεσιών: α)Μετά την περαίωση της διαδικασίας αντικαταστάσεως των πινακίδων του οχήματος, το συνταχθέν απογραφικό έντυπο θα αποστέλλεται στο Κέντρο Ηλεκτρονικού Υπολογιστού του Υπουργείου. β)Το Κέντρο Ηλεκτρονικού Υπολογιστού θα προβαίνει στην ενημέρωση των ενδιαφερομένων κρατικών υπηρεσιών κατά μήνα, ως εξής: αα)Ενημέρωση της τηρούσης το φάκελο Υπηρεσίας Συγκοινωνιών (1)Δι’ αποστολής συγκεντρωτικής καταστάσεως, κατ’ αύξοντα παλιό αριθμό κυκλοφορίας. (2)Δι’ αποστολής ενημερωτικών ειδικών σημειωμάτων, για κάθε όχημα. Τα σημειώματα αυτά θα τίθενται από την Υπηρεσία στους τηρουμένους από αυτήν φακέλλους των οχημάτων. Επ’ αυτών θα αναγράφεται ο παλιός αριθμός κυκλοφορίας και κάτωθι αυτού θα αναγράφεται ο νέος αριθμός. β)Ενημέρωση της Οικονομικής Εφορίας από την οποία βεβαιώνονται τα τέλη κυκλοφορίας του οχήματος: (1)Δι’ αποστολής συγκεντρωτικών καταστάσεων, κατ’ αύξοντα παλιό αριθμό κυκλοφορίας. (2)Δι’ αποστολής ειδικών σημειωμάτων για κάθε όχημα. γγ)Ενημέρωση των οικείων Ε.Μ.Μ. με αποστολή συγκεντρωτικών καταστάσεων, κατ’ αύξοντα παλιό αριθμό κυκλοφορίας. Στις καταστάσεις αυτές θα μνημονεύονται απαραίτητα ο στρατιωτικός πίνακας του οχήματος, εφόσον αναγράφεται επί της άδειας κυκλοφορίας αυτού. Σελ. 262,9628 Τεύχος 757-Σελ. 124 δδ)Ενημέρωση της Στατιστικής Υπηρεσίας του Υπουργείου Συγκοινωνιών, με αποστολή συγκεντρωτικών καταστάσεων ή μαγνητικών ταινιών, κατ’ αύξοντα αριθμό κυκλοφορίας. Η ισχύς της αποφάσεως αυτής αρχίζει από 1 Ιουν. 1981. 